钦定古今图书集成/明伦汇编/闺媛典/第058卷 > 刘辰秀〈张氏郭氏附〉
## 钦定古今图书集成/明伦汇编/闺媛典/第058卷 > 刘辰秀〈张氏郭氏附〉

按《昭平县志》：“刘辰秀，梧州府判刘仁次女，贵州铜仁
人。正德辛巳，辰秀偕庶母张氏、郭氏、弟时举、幼妹祈
秀、从兄时复、族兄澄同随父之梧州任。父殁于大墟。
澄偕辰秀往梧州乞官给归。舟次昭平堡，闻芫藤猪
港滩抢掳，舟人皆恐。秀闻之，指江曰：‘万一不免，死此
而已’。二庶母亦曰：‘不幸，诚如尔言’。遂相抱而哭。无何”，
贼至，辰秀曰：“不敢辱先人，独恨此榇无归耳！”亟投缇
囊啖贼，乘间赴水死。张氏、郭氏抱祈秀继之，俱死。辰
秀年十六，张年二十，郭年二十八。贼斮，其仆絷时举
去。